

**LIETUVOS RESPUBLIKOS ŠVIETIMO, MOKSLO IR SPORTO MINISTRAS**

**ĮSAKYMAS**

**DĖL VALSTYBĖS (strateginių) MOKSLO STEBĖSENOS rodiklių patvirtinimo**

2020 m. lapkričio 6 d. Nr. V-1703

Vilnius

 Vadovaudamasis Valstybės švietimo ir mokslo stebėsenos tvarkos aprašu, patvirtinu Lietuvos Respublikos švietimo, mokslo ir sporto ministro 2019 m. birželio 27 d. įsakymu Nr. V-757 „Dėl Valstybės švietimo ir mokslo stebėsenos tvarkos aprašo patvirtinimo“:

 1. T v i r t i n u Valstybės (strateginius) mokslo stebėsenos rodiklius (pridedama).

 2. P a v e d u Nacionalinei švietimo agentūrai (direktorė Rūta Krasauskienė) suderinus su Švietimo ir mokslo stebėsenos koordinavimo grupe, patvirtinta Lietuvos Respublikos švietimo, mokslo ir sporto ministro 2020 m. birželio 8 d. įsakymu Nr. V-875 „Dėl Švietimo ir mokslo stebėsenos koordinavimo grupės sudėties patvirtinimo“, tvirtinti Valstybės (strateginių) mokslo stebėsenos rodiklių aprašus ir kasmet vykdyti Valstybės (strateginių) mokslo stebėsenos rodiklių stebėseną Švietimo valdymo informacinėje sistemoje.

3. P r i p a ž į s t u netekusiu galios Lietuvos Respublikos švietimo ir mokslo ministro 2018 m. rugpjūčio 3 d. įsakymą Nr. V-688 „Dėl Valstybės (strateginių) mokslo stebėsenos rodiklių patvirtinimo“.

Švietimo, mokslo ir sporto ministras Algirdas Monkevičius

PATVIRTINTA

Lietuvos Respublikos švietimo, mokslo ir sporto ministro

2020 m. lapkričio 6 d. įsakymu Nr.

V-1703

**VALSTYBĖS (STRATEGINIAI) MOKSLO STEBĖSENOS RODIKLIAI**

1. Valstybės (strateginiai) mokslo stebėsenos rodikliai suskirstyti grupėmis pagal tai, kurį mokslo stebėsenos komponentą apibūdina: mokslo kontekstą, indėlį į mokslą, mokslo procesus ar mokslo rezultatus.
2. Mokslo konteksto rodikliai (parodo ekonomines sąlygas ir reikmes, darančias poveikį mokslo procesams):
	1. bendrojo vidaus produkto metinis pokytis (procentais);
	2. aukštojo išsilavinimo lygis 30–34 ir 25–64 m. grupėse;
	3. pažangiųjų technologijų eksporto dalis visame eksporte, proc.;
	4. darbuotojų žinioms imliose veiklose dalis nuo visų dirbančiųjų, proc.
3. Indėlio į mokslą rodikliai (parodo išteklius, reikalingus mokslo sistemai veikti ir tikslams pasiekti):
	1. visos išlaidos MTEP (ir pagal lėšų šaltinius) kaip BVP dalis, proc.;
	2. tyrėjų dalis, nuo visų dirbančiųjų (viso etato ekvivalentu) ir pagal sektorius (aukštojo mokslo ir valdžios, verslo);
	3. naujai mokslų daktaro laipsnį apsigynusių asmenų skaičius tūkstančiui gyventojų.
4. Mokslo procesų rodikliai (parodo priežastiniais ryšiais susijusių mokslo sistemos pokyčių eigą):
	1. išlaidos MTEP pagal vykdytojus kaip BVP dalis, proc.;
	2. darbo sąnaudų išlaidos MTEP kaip BVP dalis, proc.;
	3. įrangos išlaidos MTEP kaip BVP dalis, proc.;
	4. žemės ir pastatų išlaidos MTEP kaip BVP dalis, proc.
5. Mokslo rezultatų rodikliai (parodo mokslo būvį pasibaigus tam tikram mokslo proceso etapui arba mokslo sukurtą produktą):
	1. Lietuvos tyrėjų straipsnių, patenkančių tarp 10 proc. labiausiai cituojamų straipsnių per 10 metų pagal EBPO mokslo kryptis, santykis su visais to paties periodo Lietuvos tyrėjų straipsniais *Clarivate Analytics WoS* duomenų bazėje;
	2. Lietuvos tyrėjų bendrų ​publikacijų su bendraautoriais iš užsienio, *Clarivate Analytics WoS* ir *Elsevier SCOPUS* duomenų bazėse, proc.;
	3. Lietuvos tyrėjų bendrų viešojo ir privataus sektorių mokslinių publikacijų dalis nuo visų publikacijų *Clarivate Analytics WoS* duomenų bazėje, proc.;
	4. patentų skaičius milijonui gyventojų (EPO, USPTO, JPO);
	5. vidutinių ir aukštųjų technologijų gamybos apimtis, proc. nuo visos gamybos.

\_\_\_\_\_\_\_\_\_\_\_\_\_\_\_\_\_\_\_\_